ඉන්දියාව ජයගැනීමට හැකි වූයේ එවක එරට පැවැති දේශපාලන ව්‍යාකූලත්වය හේතුවෙනි. මුස්ලිම් සහ හින්දු වශයෙන් බෙදී තිබීමද තීරණාත්මක වූයේය. වසර 300කට අධික කාලයක් පැවැති නව අධිරාජ්‍යයක් බිහි කිරීමට බාබුර් සමත් විය. සටනේදී නොසැලකිලිමත් ලෙස කටයුතු කිරීමත්, සැලසුමකින් තොරව සේනාව මෙහෙයවීමත් හේතුවෙන් ඉබ්‍රාහිම් ලෝදි පරාජය වූ බවත් ඔහු කිසිදු පළපුරුද්දක් නොමැත්තකු බවත් බාබුර් සඳහන් කර තිබේ. ඉබ්‍රාහිම් ලෝදිගේ මරණයෙන් පසු දිල්ලි සුල්තාන් රාජ්‍යය අරාජික විය. බාබුර් දිල්ලිය සහ අග්‍රාව අත්පත් කර ගත්තේය. දිල්ලි සුල්තාන් රාජ්‍යය ඉතා විශාල වූවා සේම එය සතු ධනස්කන්ධයද විශාල විය. එම ධනය රැස්කොට තිබුණේ දිල්ලියේ සහ අග්‍රාවේය. සමස්ත ධනස්කන්ධයම තමන් සතු කර ගැනීම බාබුර්ගේ අරමුණ විය. ඒ සඳහා ඔහු දිල්ලිය බලා ගිය අතර ඔහුගේ පුත් හුමායුන් අග්‍රාව බලා ගියේය. බාබුර් තමන් අත්පත් කරගන්නා ලද ධනයෙන් කොටසක් කුමාරවරුන්, රදලයන් හා සොල්දාදුවන් අතර බෙදා දීමට කටයුතු කළ අතර සමර්ඛාන්ද්, කැෂගාර්, බොරසන්, පර්සියා සහ තාබුල් යන ප්‍රදේශයන්හි සිටි ඔහුගේ මිත්‍රයන්ටද නොමසුරුව ත්‍යාග යැවීය.
වසර 300කට අධික කාලයක් පැවති නව අධිරාජ්‍යක් බිහි කිරීමට සමත් වූයේ කවුද?
බාබුර්